《泊庐江县界几遭寇掠》
宋代·董嗣杲

酒兴那如归兴浓，此行谁信破囊空。
扁舟小舣庐江外，雨夜深埋虎穴中。
独客痛心无可说，何人料事偶相同。
昏时抛过铜陵去，不管长江起北风。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。